ประกาศทบวงมหาวิทยาลัยประกาศทบวงมหาวิทยาลัยเรื่องการจัดตั้งคณะกรรมการบริหารบัณฑิตวิทยาลัยคณะกรรมการบัณฑิตศึกษาประจำคณะและคณะกรรมการบัณฑิตศึกษาสหสาขาวิชาในบัณฑิตวิทยาลัยจุฬาลงกรณ์มหาวิทยาลัย[๑] อาศัยอำนาจตามความในมาตรา ๒๙แห่งพระราชบัญญัติจุฬาลงกรณ์มหาวิทยาลัย พ.ศ. ๒๕๒๒ รัฐมนตรีว่าการทบวงมหาวิทยาลัยออกประกาศไว้ดังต่อไปนี้ข้อ ๑ให้มีคณะกรรมการบริหารบัณฑิตวิทยาลัย ประกอบด้วย(๑) คณบดีบัณฑิตวิทยาลัย เป็นประธานกรรมการ(๒) คณบดีของคณะที่เปิดสอนในบัณฑิตวิทยาลัยซึ่งคณะกรรมการประจำบัณฑิตวิทยาลัย เลือกตั้ง จำนวน ๓ คน เป็นกรรมการ(๓) กรรมการซึ่งเลือกตั้งจากคณาจารย์บัณฑิตศึกษาในกลุ่มสาขาวิชาซึ่งคณะกรรมการประจำบัณฑิตวิทยาลัยเลือกตั้งจากกลุ่มสาขาวิชา กลุ่มสาขาวิชาละ ๑ คนเป็นกรรมการ(๔) รองคณบดีบัณฑิตวิทยาลัยคนหนึ่งซึ่งคณบดีบัณฑิตวิทยาลัยแต่งตั้งเป็นกรรมการและเลขานุการกรรมการตาม (๒) (๓) มีวาระอยู่ในตำแหน่งคราวละหนึ่งปีในกรณีที่กรรมการตาม (๒) และ (๓)ต้องออกจากตำแหน่งเพราะเหตุอื่น นอกจากถึงคราวออกตามวาระให้คณะกรรมการประจำบัณฑิตวิทยาลัยเลือกตั้งกรรมการใหม่ขึ้นแทนตำแหน่งที่ว่าง แต่กรรมการซึ่งได้รับเลือกตั้งใหม่นี้ให้ดำรงตำแหน่งได้เพียงเท่ากำหนดเวลาของผู้ซึ่งตนแทนข้อ ๒คณะกรรมการบริหารบัณฑิตวิทยาลัย มีหน้าที่ดังต่อไปนี้(๑) พิจารณาวางระเบียบและข้อบังคับของบัณฑิตวิทยาลัยเพื่อนำเสนอคณะกรรมการประจำบัณฑิตวิทยาลัย(๒) พิจารณาหลักสูตรระดับบัณฑิตศึกษาเพื่อนำเสนอคณะกรรมการประจำบัณฑิตวิทยาลัย(๓) จัดดำเนินการการศึกษาให้เป็นไปตามวัตถุประสงค์และนโยบายของบัณฑิตวิทยาลัย(๔) จัดทำโครงการใช้จ่ายเงินประจำปีของบัณฑิตวิทยาลัยจากเงินทุนบัณฑิตวิทยาลัยเพื่อนำเสนอคณะกรรมการประจำบัณฑิตวิทยาลัย(๕) เสนอรายชื่อนิสิตบัณฑิตวิทยาลัยผู้ซึ่งสอบไล่ได้ตามหลักสูตรในบัณฑิตวิทยาลัยต่อสภามหาวิทยาลัยแล้วแจ้งให้คณะกรรมการประจำบัณฑิตวิทยาลัยทราบ(๖) รับปรึกษาและให้ความเห็นแก่คณบดีบัณฑิตวิทยาลัยในกิจการของบัณฑิตวิทยาลัยข้อ ๓ให้มีคณะกรรมการบัณฑิตศึกษาประจำคณะสำหรับคณะที่เปิดสอนในบัณฑิตวิทยาลัยในแต่ละคณะประกอบด้วย(๑) คณบดี เป็นประธานกรรมการ(๒) หัวหน้าภาควิชาที่เปิดสอนในบัณฑิตวิทยาลัย เป็นกรรมการ(๓) คณาจารย์บัณฑิตศึกษาในคณะซึ่งคณะบดีแต่งตั้งขึ้นมีจำนวนกึ่งหนึ่งของกรรมการตาม(๒) ถ้าหากไม่อาจหาจำนวนกึ่งหนึ่งได้ก็ให้มีจำนวนมากกว่าแต่ใกล้เคียงที่สุดกับจำนวนกึ่งหนึ่งของกรรมการตาม (๒) เป็นกรรมการ(๔) เลขานุการบัณฑิตศึกษาประจำคณะซึ่งคณบดีแต่งตั้งจากคณาจารย์บัณฑิตศึกษาคนหนึ่ง เป็นกรรมการและเลขานุการกรรมการตาม (๓) และ (๔) มีวาระอยู่ในตำแหน่งคราวละหนึ่งปีในกรณีที่กรรมการตาม (๓) และ (๔)ต้องออกจากตำแหน่งเพราะเหตุอื่นนอกจากถึงคราวออกตามวาระให้คณบดีแต่งตั้งกรรมการใหม่ขึ้นแทนตำแหน่งที่ว่างแต่กรรมการซึ่งได้รับแต่งตั้งใหม่นี้ให้ดำรงตำแหน่งได้เพียงเท่ากำหนดเวลาของผู้ซึ่งตนแทนข้อ ๔ในคณะที่เปิดสอนในระดับบัณฑิตศึกษาเฉพาะหลักสูตรร่วมเพียงหลักสูตรเดียวให้มีคณะกรรมการบัณฑิตศึกษาประจำคณะ ประกอบด้วย(๑) คณบดี เป็นประธานกรรมการ(๒) คณาจารย์บัณฑิตศึกษาในคณะซึ่งคณบดีแต่งตั้งจำนวน ๒ คนเป็นกรรมการ(๓) เลขานุการบัณฑิตศึกษาประจำคณะซึ่งคณบดีแต่งตั้งจากคณาจารย์บัณฑิตศึกษาคนหนึ่ง เป็นกรรมการและเลขานุการกรรมการตาม (๒) และ (๓) มีวาระอยู่ในตำแหน่งคราวละหนึ่งปีในกรณีที่กรรมการตาม (๒) และ (๓) ต้องออกจากตำแหน่งเพราะเหตุอื่นนอกจากถึงคราวออกตามวาระให้คณบดีแต่งตั้งกรรมการใหม่ขึ้นแทนตำแหน่งที่ว่างแต่กรรมการซึ่งได้รับแต่งตั้งใหม่นี้ให้ดำรงตำแหน่งได้เพียงเท่ากำหนดเวลาของผู้ซึ่งตนแทนข้อ ๕ คณะกรรมการบัณฑิตศึกษาประจำคณะตามข้อ๓ และข้อ ๔ มีหน้าที่ดังต่อไปนี้(๑) พิจารณาเสนอรายชื่ออาจารย์ประจำที่สอนอยู่ในระดับบัณฑิตศึกษาที่มีคุณสมบัติตามเกณฑ์ที่บัณฑิตวิทยาลัยกำหนดเพื่อให้บัณฑิตวิทยาลัยแต่งตั้งเป็นคณาจารย์บัณฑิตศึกษา(๒) พิจารณาหลักสูตร และการแก้ไขปรับปรุงหลักสูตรของภาควิชาต่างๆ ในระดับบัณฑิตศึกษา เพื่อนำเสนอคณะกรรมการบริหารบัณฑิตวิทยาลัย(๓) ให้ความเห็นชอบโครงร่างและหัวข้อวิทยานิพนธ์ของนิสิตในภาควิชาต่าง ๆ ในระดับบัณฑิตศึกษา เพื่อนำเสนอบัณฑิตวิทยาลัย(๔) ประสานงานด้านบริหารและวิชาการเกี่ยวกับการรับสมัครนิสิตใหม่การสอน การวิจัย การจัดตารางสอน การจัดตารางสอบและการพิจารณาผลการสอบไล่ของภาควิชาต่าง ๆ ในระดับบัณฑิตศึกษา(๕) ประเมินผลการศึกษาระดับบัณฑิตศึกษาของคณะ(๖) จัดทำโครงการใช้จ่ายเงินประจำปีสำหรับบัณฑิตศึกษาของคณะจากเงินงบประมาณและจากเงินทุนบัณฑิตวิทยาลัยเพื่อนำเสนอบัณฑิตวิทยาลัย หรือเสนอต่อคณะกรรมการบริหารบัณฑิตวิทยาลัย แล้วแต่กรณีข้อ ๖ให้มีคณะกรรมการบัณฑิตศึกษาสหสาขาวิชา ประกอบด้วย(๑) คณบดีบัณฑิตวิทยาลัย เป็นประธานกรรมการ(๒) คณบดีของคณะที่เปิดสอนในบัณฑิตวิทยาลัยที่เกี่ยวข้องเป็นกรรมการ(๓) ผู้อำนวยการสถาบันที่เกี่ยวข้อง เป็นกรรมการ(๔) หัวหน้าภาควิชาในสาขาวิชาที่ประมวลเข้าด้วยกันเป็นหลักสูตรเป็นกรรมการ(๕) คณาจารย์บัณฑิตศึกษาในสาขาวิชาที่ประมวลเข้าด้วยกันเป็นหลักสูตรซึ่งคณบดีบัณฑิตวิทยาลัยแต่งตั้งขึ้นมีจำนวนกึ่งหนึ่งของกรรมการตาม (๔) ถ้าหากไม่อาจหาจำนวนกึ่งหนึ่งได้ก็ให้มีจำนวนมากกว่าแต่ใกล้เคียงที่สุดกับจำนวนกึ่งหนึ่งของกรรมการตาม (๔)เป็นกรรมการ(๖) เลขานุการบัณฑิตศึกษาสหสาขาวิชาซึ่งคณบดีบัณฑิตวิทยาลัย แต่งตั้งจากคณาจารย์บัณฑิตศึกษาคนหนึ่งเป็นกรรมการและเลขานุการกรรมการตาม (๕) และ (๖) มีวาระอยู่ในตำแหน่งคราวละหนึ่งปีในกรณีที่กรรมการตาม (๕) และ (๖)ต้องออกจากตำแหน่งเพราะเหตุอื่น นอกจากถึงคราวออกตามวาระให้คณบดีบัณฑิตวิทยาลัยแต่งตั้งกรรมการใหม่ขึ้นแทนตำแหน่งที่ว่างแต่กรรมการซึ่งได้รับแต่งตั้งใหม่นี้ให้ดำรงตำแหน่งได้เพียงเท่ากำหนดเวลาของผู้ซึ่งตนแทนข้อ ๗คณะกรรมการบัณฑิตศึกษาสหสาขาวิชา มีหน้าที่ดังต่อไปนี้(๑) พิจารณาหลักสูตรหรือแก้ไขปรับปรุงหลักสูตรที่ประมวลวิชาการหลายสาขาเข้าด้วยกันในระดับบัณฑิตศึกษาเพื่อนำเสนอคณะกรรมการบริหารบัณฑิตวิทยาลัย(๒) ให้ความเห็นชอบโครงร่างและหัวข้อวิทยานิพนธ์ของนิสิตในหลักสูตรที่ประมวลวิชาการหลายสาขาวิชาเข้าด้วยกันในระดับบัณฑิตศึกษาเพื่อนำเสนอบัณฑิตวิทยาลัย(๓) ประสานงานด้านบริหารและวิชาการเกี่ยวกับการรับสมัครนิสิตใหม่การสอน การวิจัย การจัดตารางสอน การจัดตารางสอบ(๔) จัดทำโครงการใช้จ่ายเงินประจำปีสำหรับบัณฑิตศึกษาสหสาขาวิชาจากเงินงบประมาณและจากเงินทุนบัณฑิตวิทยาลัยเพื่อนำเสนอต่อบัณฑิตวิทยาลัย หรือเสนอต่อคณะกรรมการบริหารบัณฑิตวิทยาลัย แล้วแต่กรณีประกาศ ณ วันที่ ๑๐ กันยายน พ.ศ. ๒๕๒๒เกษม สุวรรณกุลรัฐมนตรีว่าการทบวงมหาวิทยาลัยคุณากร/ผู้จัดทำ๒๙ เมษายน ๒๕๕๔วิชชุตา/ผู้ตรวจ๑ มิถุนายน ๒๕๕๔[๑] ราชกิจจานุเบกษาเล่ม ๙๖/ตอนที่ ๑๕๘/ฉบับพิเศษ หน้า ๑๑/๑๖ กันยายน ๒๕๒๒